इयां गै खासे दिन लंगी गे। इक दिन भैनू ने ओकड़ी बुछकड़ी जेदे च उन्न भ्राऊ दियां हडि्डयां रक्खीं दियां हियां, खोलो। अजें ओ खोले गै करदी ही जे ओदे बिच्चा इक तोना फुर्र करदा उड्डरी गेआ। भैण बचैरी “भ्रा-भ्रा” करलांबी बेहड़ै तक तोते दे पिच्छें लग्गी दी आई, बो तोता इक्कै डोआरी मारियै गासै च पुज्जी गेदा हा। कुड़ी दी बोआज सुनियै नोआड़ी मत्रेयी मां बेहड़े आई गई। माऊ गी दिक्खियै कुड़ी डरियै अन्दरै गी चली गई।